સાડી ક્યારેય આઉટ ઑફ ફૅશન થતી નથી. દરેક સ્ત્રી સાડીમાં ખૂબ જ સુંદર લાગે છે. લગ્નમાં જવા માટે જો તમારી પાસે લેટેસ્ટ કલેક્શનનો ડ્રેસ ન હોય તો મૂંઝાવાની જરૂર નથી. સાડી તમને બેસ્ટ લુક આપશે. સાડીમાં ઘણી વરાઇટી આવે છે. પરંતુ બે કે ત્રણ પીસ યુનિક હોવા જોઈએ જેમ કે રેડ, ગોલ્ડન અથવા બ્લૅક. આ ત્રણે કલર ફેસ્ટિવ વેઅર કલર છે. તમે પ્રસંગને અનુરૂપ પસંદગી કરી શકો. જેમ કે લગ્ન માટે રેડ અને ગોલ્ડન સાડી પહેરી શકાય અને બ્લૅક તમે પાર્ટીવેઅર તરીકે પહેરી શકો. રેડ પ્યૉર શિફોનની સાડી તમે વસાવી શકો, જેમાં પાતળી ગોલ્ડન બૉર્ડર હોય તો સારી લાગશે. ગોલ્ડન સાડીમાં ઘણી વરાઇટી આવે છે જેમ કે નેટ, શિમર ફૅબ્રિક, ટિશ્યુ, કાંજીવરમ વગેરે. જો તમે વેલ-મેઇન્ટેન્ડ હો તો તમે શિમર અને નેટની સાડી પહેરી શકો. અને મિડલ એજેડ હોય તો ઑલટાઇમ ફેવરિટ ટિશ્યુ અને કાંજીવરમ સાડી પહેરી શકો.